b'\n_START_ARTICLE_\nJuliana Telman\n_START_PARAGRAPH_\nJuliana Telman (31. mai 1901 Tallinn \xe2\x80\x93 23. detsember 1970 Tallinn) oli eesti kommunist._NEWLINE_Ta s\xc3\xbcndis Tallinnas t\xc3\xb6\xc3\xb6liste perekonnas. 1920. aastast oli ta EK(b)P liige. 1921. aastast \xc3\x9cle-eestimaalise Noorproletaarlaste \xc3\x9chingu liige. 3. mail 1922 ta vangistati Viktor Kingissepa varjamise p\xc3\xa4rast ja m\xc3\xb5isteti eluaegsele sunnit\xc3\xb6\xc3\xb6le. Kandis vanglakaristust 16 aastat, vabanes vanglast 1938. aastal amnestia alusel. 1940. aasta juunip\xc3\xb6\xc3\xb6rde j\xc3\xa4rel oli ta \xc3\xbcks EKN\xc3\x9c organiseerijaid._NEWLINE_1940. aastal valiti ta II Riigivolikogu (Eesti NSV \xc3\x9clemn\xc3\xb5ukogu I koosseis) liikmeks 70. valimisringkonnast. Aastatel 1941\xe2\x80\x931954 oli ta NSV Liidu \xc3\x9clemn\xc3\xb5ukogu Rahvuste N\xc3\xb5ukogu saadik. Aastatel 1942\xe2\x80\x931944 oli ta ELKN\xc3\x9c Keskkomitee 1. sekret\xc3\xa4r. Aastatel 1945\xe2\x80\x931952 oli ta EK(b)P Keskkomitee naisosakonna juhataja._NEWLINE_Aastatel 1952\xe2\x80\x931961 oli ta Eesti NSV Riikliku Loodusteaduste Muuseumi direktor._NEWLINE_Ta on maetud Tallinna Metsakalmistule.\n_START_SECTION_\nIsiklikku\n_START_PARAGRAPH_\nTema \xc3\xb5de oli kommunistliku liikumise tegelane Salomonia Telman.'